ผมอยู่บ้านในความฝัน เปิดเรือนไม้ริมน้ำ พ.ต.อ.ต่อศักดิ์ มือปราบคอมมานโด (คลิป)
ปลูกบ้านให้ตามใจผู้อยู่ อยากทำอะไรกับบ้านของเรา จงทำในสิ่งที่เราอยากได้อยากทำ ไม่ต้องหรูหราไม่ต้องใหญ่ ถามว่าอยากได้บ้านหรูๆ ใหญ่ๆ มั้ย มันก็อยากแต่ท้ายที่สุด นอนก็แค่นอนห้องเดียว รถหลายคันก็ขับคันเดียว มีอาหารก็กินแค่นี้ มันไม่จำเป็นต้องใหญ่ แต่ให้ความรู้สึกที่ว่า นี้บ้านเรานะ ได้ปลูกต้นไม้ ได้ทำอะไร บ้านทุกวันที่อยู่นี่ก็คือบ้านในฝันแล้ว,หลายคนอยากรู้จักชายคนนี้ให้มากขึ้น พ.ต.อ.ต่อศักดิ์ สุขวิมล ผู้กำกับการปฏิบัติการพิเศษ (คอมมานโด) กองบังคับการปราบปราม (ผกก.ปพ.บก.ป.) หรือที่ใครๆ มักเรียกกันติดปากว่า มือปราบคอมมานโด วันนี้ ไฮโซทาวน์ ไทยรัฐออนไลน์ บุกไปถึงบ้านไม้ริมน้ำ สุดน่าอยู่ พาไปเปิดลึกทุกมุมบ้าน งาน และครอบครัว ,การทำงานหลักๆ ของหน่วยคอมมานโด ,พ.ต.อ.ต่อศักดิ์ เล่าด้วยความภาคภูมิใจว่า ตาม พ.ร.บ.ที่กำหนดหน้าที่ของตำรวจกองกำกับการปราบปรามพิเศษ ข้อแรกเลยคือ การรักษาความปลอดภัยองค์พระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีนาถ และพระบรมวงศานุวงศ์ ตลอดจนพระราชอาคันตุกะและก็แขกของรัฐบาล อันนี้เป็นหน้าที่หลักของหน่วยคอมมานโด สองก็คือ การบังคับใช้กฎหมาย การจับกุมผู้กระทำความผิดตามประมวลกฎหมายอาญาทั่วราชอาณาจักร เป็นกองกำกับเดี่ยวที่มีอำนาจในการปฏิบัติการทั่วราชอาณาจักร ข้อที่สาม การให้การสนับสนุนเมื่อมีการร้องขอ เช่น ได้รับใช้กำลังในการเข้าตรวจค้น หรือว่าในการปิดล้อมตรวจค้น การร่วมมือบูรณาการกับฝั่งทหารและก็ ป.ป.ส. และหน่วยงานต่างๆ ที่ใช้กำลังคอมมานโดเข้าไป และการให้ความรู้กันในเรื่องยุทธวิธีให้กับข้าราชการตำรวจ ทั้งในกองบัญชาการตำรวจสอบสวนกลางเองและก็ในหน่วยข้างเคียงที่ร้องขอ,เด็กผู้ชายทุกคนฝันอยากเข้าโรงเรียนนายร้อย,ผู้กำกับต่อยังเล่าอีกว่า ถามว่าเด็กๆ ฝันอยากเป็นตำรวจมั้ย จริงๆ แล้วผมเป็นคนจังหวัดเพชรบุรี สมัยก่อนมันไม่มีถนนพระราม 2 มันมีก็คือถนนเพชรเกษม การที่จะเข้าจากเพชรบุรีไปกรุงเทพฯ มันต้องผ่าน ราชบุรี นครปฐม และก็ผ่านโรงเรียนนายร้อยตำรวจสามพราน แล้วเด็กผู้ชายทุกคนก็ใฝ่ฝันอยากเข้าโรงเรียนนี้แล้วก็เป็นความใฝ่ฝันของเราตั้งแต่เด็ก และอีกอย่างคุณตาของพี่เองก็เป็นผู้กำกับรุ่นเดียวกับท่านเผ่า ศรียานนท์ ลูกหลานไม่มีใครเป็นตำรวจเลยมีแต่ทหาร ตอนแรกที่เราเรียนจบมาก็ไม่ได้เป็นตำรวจตั้งแต่แรก เราจบมหาลัยธรรมศาสตร์ , ,จบปริญญาตรีปุ๊บทำงานบริษัทน้ำมัน เข้าไปทีแรกเป็น sales representative เพราะตำแหน่งมันว่างอยู่ มีคนรู้จักชวนมาทำ เป็นเซลส์น้ำมัน เช็กสต๊อกของลูกค้า ทุกวันนี้ที่มารับงานราชการตำรวจ เราก็เอาองค์ความรู้มาใช้บริหารงานขององค์กร ของพี่ เงินเดือนสุดท้ายที่ออกมาได้เงินมา 8 หมื่นเลยนะ ตอนนั้นทำงานบริษัทน้ำมันอยู่นานเลยได้ประมาณ 7 ปี เป็นเซลส์ได้ประมาน 5-6 เดือน และก็ถูกโอนมาฝ่าย marketing แต่ก็อยู่ในบริษัทเดิม แต่อยู่ government relation เพราะว่าพี่จบรัฐศาสตร์มา ก็โชคดี มีรุ่นพี่เป็นปลัดอำเภอเป็นผู้ว่าฯ เพราะฉะนั้นการประสานงานมันก็จะง่าย เพราะมีคอนเน็กชั่น พี่ก็จะดูเรื่องการขอใบอนุญาต permit officer เกี่ยวกับเรื่องการขออนุญาตทุกอย่าง ที่เกี่ยวกับกฎหมาย การขออนุญาตการควบคุมอาคาร ก่อสร้าง ใบอนุญาตควบคุมสะสมน้ำมันเชื้อเพลิง การขนส่ง ทุกอย่างพี่ดูแลหมด อยู่มา 7 ปี 6 เดือน,หลังจากนั้นผมก็เบนเข็มไปสายตำรวจ อยู่ในกองกำกับการนี้มาตั้งแต่ ยศร้อยตำรวจโท รองสารวัตร แผนก 3 กอง 2 ก็คือสายตรวจ ดำรงตำแหน่งครั้งแรกที่ รองสารวัตร 191 สายตรวจปฏิบัติการพิเศษของนครบาล แล้วก็ไปเข้าโรงเรียนสืบสวนและก็มีการขอตัวออกมา แล้วก็อยู่กองปราบมาตลอด ออกไปเป็นสารวัตรท่องเที่ยวอยู่แค่ปีนึง แล้วก็กลับมาดำรงตำแหน่งสารวัตรสายตรวจ 7 ปี และก็ขึ้นรองผู้กำกับที่กองกำกับการปราบปรามพิเศษ เป็นผู้กำกับการรักษาการมาได้ 2 ปี เป็นในตำแหน่งจริงๆ 2 ปี เป็นตำรวจมาแล้ว 17-18 ปี ,ตำรวจโดนคนเกลียด,อาชีพตำรวจใกล้ชิดประชาชน ลิ้นกับฟัน มันมีโอกาสปะทะกันได้ ตำรวจจะต้องเข้าใจหัวอกของประชาชน เอาใจของเขามาใส่ใจเรา นั่นแหละที่ผมทำทุกวันนี้ ถ้าถามว่าถ้าตำรวจมาทำไม่ดีกับผมแล้วผมพอใจมั้ย ถ้าผมไม่พอใจผมก็ไม่ทำ เราก็พยายามสอนลูกน้องแบบนี้ เล็กๆ น้อยๆ มันจะไปอยู่ในภาพรวมในองค์กรใหญ่ๆ ถ้าทุกคนช่วยกัน ตำรวจอยู่ภายใต้กฎหมาย ทำอะไรเป็นตัวอย่าง สิ่งที่พี่ได้มาคือ สิ่งที่คิดแบบประชาชน,ไอดอลในการทำงาน,เมื่อถามถึงไอดอลในการทำงาน พ.ต.อ.ต่อศักดิ์ ครุ่นคิดอยู่พักนึงและบอกกับเราว่า มีท่านตำรวจหลายๆ คนที่ท่านทุ่มเท แต่ไม่อยากเปิดเผยชื่อ เป็นนายตำรวจระดับใหญ่ๆ ที่ทำงานเพื่อชาติบ้านเมือง ที่ทำมาตำรวจใหญ่ๆ แต่ไม่ประสบความสำเร็จคือพวกปิดทองหลังพระ เราจะมองจุดดีของเขา ผมเป็นคนมองโลกในแง่บวก ทุกอย่างทุกคนไม่มีใคร 100% เรามองจุดดีของเขา เอาจุดที่ดีๆ ไป คนนี้ทำไมลูกน้องรัก ทำยังไง คนนี้ทำไมลูกน้องเกลียด อย่าเอาอย่างเขา เป็นอุทาหรณ์สอนใจ บางคนแตะไม่ได้เลย กูเป็นนายตำรวจใครเข้าหาไม่ได้เลย พวกลูกน้องเขาคือส่วนหนึ่งขององค์กร การให้ความใกล้ชิดนี้คือการสร้างเขา,หลักการใช้ชีวิต,ผู้กำกับต่อยังพูดถึงหลักการใช้ชีวิตให้เราฟังอีกว่า หลักการใช้ชีวิตของผมคือ ทำวันนี้ให้ดีที่สุด เพราะอาจารย์สอนไว้เสมอว่าสิ่งที่ไม่ดี มันผ่านไปแล้วมันแก้ไขอะไรไม่ได้ อนาคตมันยังมาไม่ถึง เราไปกังวลมันก็เป็นทุกข์เปล่าๆ แต่เราทำวันนี้วันต่อวันให้ดีที่สุด วันข้างหน้ามันก็จะดี สิ่งที่มันผิดพลาดไปเราไปแก้ได้มั้ย มันไม่ได้แล้วเรามากังวล ปวดหัว เป็นความเครียด เพราะฉะนั้นอย่าไปคิดมัน,เรื่องที่สุดในชีวิต, ,ผมคิดว่ามาเกินความฝันของตัวเองแล้ว วันนี้บ่าขวาของผมมี ภปร.ในฐานะนายตำรวจราชสำนักเวรประจำพระองค์ นี้คือที่สุดของชีวิตแล้ว ผมไม่เคยพอใจ หรือมีความสุขในอำนาจหรือตำแหน่งสูงๆ แต่ผมมีความภูมิใจในหน้าที่มากกว่า ให้ผมไปตำแหน่งไหนก็ได้แต่ขอให้ได้ตำแหน่งหน้าที่การถวายความปลอดภัย ,คุยเรื่องบ้านกับมือปราบคอมมานโด,บ้านหลังนี้ปลูกเมื่อปี 2553 ที่ตรงนี้เป็นที่ของคุณป้ามาก่อน ผมเติบโตแถวนี้เลย มาจากเพชรบุรีตอน 6 ขวบ อยู่บ้านคุณพ่อที่นี่ สมัยก่อนบ้านหลังนี้จะเป็นบ้านท่าน้ำเก่าๆ ของคุณป้า ตอนแรกผมมีครอบครัวก็ไปซื้อบ้านที่ลำลูกกา แต่พอมีลูก ลูกมาเรียนโรงเรียนจิตรลดา มันไกลมาก ก็เลยขายบ้านหลังนั้นไปอยู่แฟลตตำรวจที่โชคชัย 4 แล้วก็มาปลูกบ้านตรงนี้ ขอซื้อคุณป้าเขามาเพราะว่าคนอื่นก็ซื้อไม่ได้เพราะว่ามันผ่านทางส่วนบุคคล อยู่มา 7 ปีแล้ว เนื้อที่ 100 ตารางวา, ,ทำไมออกแบบบ้านสไตล์นี้ (บ้านไม้),ผมชอบบ้านไม้ บ้านพ่อที่อยู่ข้างหลังก็เป็นบ้านไม้อยู่แล้ว มันทรงคุณค่า บ้านไม้หลังจากนี้มันจะหาไม่ได้แล้ว บ้านไม้มันซอฟต์กับร่างกายมากกว่า แต่ลูกสาว 2 คนไม่ชอบ เขากลัว (หัวเราะ) แต่พี่ชอบไม้ไง บ้านทั้งหลังเป็นไม้ประดู่ เสาเป็นไม้เต็ง,ทีแรกตั้งใจจะสร้างเป็นคอนโด 4 ชั้น พอตีราคามา ไม่ไหวเงินไม่พอ เราก็เลยเปลี่ยนแนว เพราะว่าบ้านเราติดแม่น้ำ พอปลูกเป็นบ้านไม้เราซื้อมาในราคาไม่แพง 6-7 แสนบาท เราต้องการแค่ไม้อย่างเดียว แต่เราต้องมีใบขนไม้ ใบเคลื่อนย้ายไม้ ใบบัญชีคุมไม้ กรมป่าไม้ออกให้หมด พวกนี้มันต้องเก็บไว้ และก็มาออกแบบเอง คือแบบที่อยู่ในหัวเราที่เขียนในกระดาษให้กับช่าง และเขาก็ไปออกแบบเพื่อไปขออนุญาตก่อสร้าง บ้านหลังนี้ มี 3 ห้องนอน 2 ห้องน้ำ แล้วก็มีเรือนหลังนี้ไว้สันทนาการ ดูหนัง ร้องคาราโอเกะ,มุมโปรด,ท่าน้ำครับ จะเห็นว่ามันมีลมตลอด แล้วมันไม่เหนียวตัว เพราะมันเป็นลมแม่น้ำ ยิ่งน้ำขึ้นมันจะมา วันไหนที่กรุงเทพฯ ร้อนมากที่นี่จะเย็น แล้วลมเย็นอย่างนี้ทั้งปี,ชอบทำอะไรมากที่สุดเมื่ออยู่บ้าน,หัวหน้าคอมมานโด บอกอย่างอารมณ์ดีว่า ชอบกวาดบ้าน ถูบ้าน ล้างรถ หน้าที่หลักของเราคือล้างรถเอง เช็ดรถเอง เราเป็นคนรักรถมาก คนอยากซื้อต่อรถเราทั้งนั้น ตอนนี้มี 4 คัน รักที่สุดคือ AUSTIN MINI,แบ่งเวลาให้ครอบครัวยังไง,ผมมีลูกผู้หญิงสองคน อายุ 12 ขวบ กับ 9 ขวบ ถ้าเรามีเวลาจะอยู่กับเขา เขาจะนอนอยู่ห้องเรา ผมพยายามจะไม่ให้เขาแยกห้องนอน เพราะมันเป็นช่วงเวลากอบโกยความรู้สึก ความรักระหว่างลูก ถ้าเขาโตขึ้นมาเขาก็จะมีเวลามีชีวิตส่วนตัวของเขา เราจะไปยุ่งไปกอดก็คงไม่ได้แล้ว ตอนนี้ลูกสองคนติดพ่อกับแม่ เราไปไหนก็จะไปด้วยกันหมด แต่ถ้าไม่ว่างไปทำงานครั้งละนานๆ เดี๋ยวนี้ดีหน่อยมันมีวิดีโอคอลหากันได้แล้ว,อยากให้ลูกทำงานสายตำรวจนี้บ้างมั้ย?,ทีแรกก็อยาก ตอนหลังไม่อยากแล้ว ลูกเราก็เป็นผู้หญิงถ้าจะให้เติบโตในสายตำรวจคงลำบาก ซึ่งเราก็มองแล้วว่าไม่เหมาะกับเขา ถ้าดูจากบุคลิกภาพของเขา เราปลูกฝังให้เล่นกีฬาทั้งสองคน อีกคนเขาจะเป็นแชมป์เต้นลีลาศ และอีกคนก็เล่นไอซ์สเก็ต, ,แต่จริงๆ แล้วในอนาคตถ้าลูกอยากเป็นอะไรอยากทำอะไรเราก็ให้เขาเลือกเอง แต่ว่าพื้นฐานการเรียนเราจะลงทุนสนับสนุนเต็มที่ พี่ถือว่าการลงทุนกับลูกมันมีแต่กำไร ไม่มีขาด ถึงเรามีเงินร้อยล้าน แต่เขาเรียนไม่จบ เราก็เอาเงินซื้ออนาคตเขาไม่ได้ แต่วันนี้เรายอมลงทุน ให้เขายืนด้วยขาตัวเอง เพราะพี่ก็อายุเยอะแล้ว ลูกทั้งสองคนไม่ดื้อ คือเขาจะกลัวพี่ เราไม่เคยตีลูกเลย แต่ก็จะมอง มองแล้วเขาก็จะรู้ว่าพี่ดุ พี่จะไม่คุย พี่เลยไม่ตีลูก เราคุยกันด้วยเหตุผล, ,สุดท้ายบ้านที่ดีในความคิดของเรา,ผมมีบ้าน 2 หลัง คือบ้านหลังแรกคือที่ทำงาน บ้านหลังนี้คือหลังที่สอง คือหลังนี้อยู่น้อยกว่าอยู่ที่ทำงาน ปลูกบ้านให้ตามใจผู้อยู่ อยากทำอะไรกับบ้านของเรา จงทำในสิ่งที่เราอยากได้อยากทำ ไม่ต้องหรูหราไม่ต้องใหญ่ ถามว่าอยากได้บ้านหรูๆ ใหญ่ๆ มั้ย มันก็อยากแต่ท้ายที่สุด นอนก็แค่นอนห้องเดียว รถหลายคันก็ขับคันเดียว มีอาหารก็กินแค่นี้ มันไม่จำเป็นต้องใหญ่ แต่ให้ความรู้สึกที่ว่า นี้บ้านเรานะ ได้ปลูกต้นไม้ ได้ทำอะไร บ้านทุกวันที่อยู่นี่ก็คือบ้านในฝันแล้ว 
หลายคนอยากรู้จักชายคนนี้ให้มากขึ้น พ.ต.อ.ต่อศักดิ์ สุขวิมล ผู้กำกับการปฏิบัติการพิเศษ (คอมมานโด) กองบังคับการปราบปราม (ผกก.ปพ.บก.ป.) หรือที่ใครๆ มักเรียกกันติดปากว่า มือปราบคอมมานโด
มือปราบคอมมานโด,เปิดบ้านมือปราบคอมมานโด,บ้านต่อศักดิ์ สุขวิมล,ต่อศักดิ์ สุขวิมล,บ้านไม้ทั้งหลัง